มาตามนัด เพจต้าน Single Gateway อ้างแฮกข้อมูล ทภ.2 พบงบฯ ขุดลอกแหล่งน้ำสูง 184 ล้าน
เพจ พลเมืองต่อต้าน Single Gateway เริ่มปฏิบัติการเยี่ยมบ้านบิ๊กตู่อ้างแฮกข้อมูลกองทัพภาคที่ 2 โพสต์งบฯขุดลอกแหล่งน้ำสูง 184 ล้าน ด้าน ผบ.ทบ. ไม่ตอบทหารรวบมือแฮกเว็บรัฐ รอข้อมูลก่อน23 ธ.ค. 2559ภายหลังจากสภานิติบัญญัติแห่งชาติ (สนช.) ผ่าน ร่าง พ.ร.บ.คอมพิวเตอร์ ไปแล้ว ยังคงมีกระแสต่อต้านกฎหมายดังกล่าวอย่างต่อเนื่อง โดยหนึ่งในนั้นคือเพจ พลเมืองต่อต้าน Single Gateway : Thailand Internet Firewall #opsinglegateway ที่มีปฏิบัติการต่อต้านผ่านโลกอินเตอร์เน็ต เช่นนัดชุมนุมออนไลน์หรือเข้าไปกด F5 ทางเว็บไซต์ราชการต่างๆ โดยวันนี้ (23 ธ.ค.59) ตั้งแต่เวลา 00.02 น.เพจดังกล่าวโพสต์ประกาศยกระดับความเข้มข้นขึ้นอีก ประกาศ เยี่ยมบ้านบิ๊กตู่ ด้วยการจะเปิดเผยข้อมูลการใช้งบประมาณบางหน่วยงานในกองทัพบก ซึ่งเปรียบเสมือนเป็นการไปเยี่ยมบ้าน บิ๊กตู่ พล.อ.ประยุทธ์ จันทร์โอชา ในเวลา 20.00 น. ของวันที่ 23 26 และ 27 ธ.ค.นี้ล่าสุดเมื่อเวลา 20.09 น. ที่ผ่านมา เพจพลเมืองต่อต้าน Single Gatewayฯ ได้โพสต์ภาพที่ได้จากการบันทึกหน้าเว็บเพจ 3 ภาพ พร้อมอ้างว่าสามารถแฮกระบบของกองทัพภาคที่ 2 (ทภ.2)ได้เป็นที่เรียบร้อย อีกทั้งยังอ้างด้วยว่างบประมาณหลักของทหารหน่วยนี้คือการขุดลอกแหล่งน้ำปี 2559 ซึ่งมีการตั้งงบไว้ราว 184 ล้านบาท จากทั้งหมด 224 ล้านบาท หรือคิดเป็น 82% พร้อมตั้งข้อสังเกตถึงค่าปฏิบัติงานล่วงเวลาที่สูงถึงกว่า 4 ล้านบาท พร้อมเชิญชวนให้ติดตามปฏิบัติการเยี่ยมบ้านบิ๊กตู่ วันที่ 2ในวันจันทร์ที่ 26 ธ.ค. นี้
เพจ พลเมืองต่อต้าน Single Gateway เริ่มปฏิบัติการเยี่ยมบ้านบิ๊กตู่อ้างแฮกข้อมูลกองทัพภาคที่ 2 โพสต์งบฯขุดลอกแหล่งน้ำสูง 184 ล้าน ด้าน ผบ.ทบ. ไม่ตอบทหารรวบมือแฮกเว็บรัฐ รอข้อมูลก่อน 23 ธ.ค.
กองทัพภาคที่ 2,การขุดลอกแหล่งน้ำ,การควบคุมตัว,ทหารบก,พ.ร.บ.คอมพิวเตอร์,พลเมืองต่อต้าน Single Gateway,เฉลิมชัย สิทธิสาท